La vigilància als jutjats podria deixar el Solsonès sense cap patrulla de Mossos - Regió7 :: El Diari de la Catalunya Central\nLa vigilància als jutjats podria deixar el Solsonès sense cap patrulla de Mossos\nLa comissaria solsonina és la més afectada de la Regió Centre perquè és la que té menys efectius\njosep sallent 09.02.2019 | 00:37\nUna patrulla de Mossos, ahir a la tarda, plantada davant del jutjat de Solsona MARTÍ PONS\nUna patrulla de Mossos, ahir a la tarda, plantada davant del jutjat de Solsona\nL'ordre que el TSJC ha donat als Mossos d'Esquadra de vigilar les 24 hores del dia els jutjats de tot el país, davant de les accions dels CDR, pot deixar la comissaria de Solsona sense efectius per patrullar a la comarca alguns torns.\nAixí ho va alertar ahir el sindicat policial USPAC a la Regió Centre, que va afegir que la situació també afecta la resta de comissaries de la Catalunya Central, com la de Berga, que en algunes franges pot passar a tenir una única patrulla per fer tasques de Seguretat Ciutadana. Tot i així, el cos de Mossos, que no entra a valorar aquestes xifres, assenyala que les comissaries es poden reforçar amb unitats regionals i que qualsevol emergència pot ser atesa igualment pels agents que estiguin en un jutjat.\nEn concret, des de dijous, de forma permanent, hi ha una patrulla de Mossos als jutjats de Solsona, Manresa, Berga, Igualada i Puigcerdà, així com els de la resta del país. El dispositiu, batejat amb el nom de Toga, s'ha hagut de planificar per requeriment del TSJC, després que els CDR hagin llançat en diverses ocasions fems i deixalles contra les jutjats d'arreu de Catalunya, inclosos els de Manresa, Solsona i Berga, per protestar contra la justícia espanyola.\nDavant de la perspectiva que aquestes accions es tornin a reproduir durant el judici al Suprem, el TSJC va demanar als Mossos custodiar totes les seus judicials catalanes, en un dispositiu que va arrencar dijous. Tots els sindicats policials han criticat que aquest operatiu està deixant zones sense patrulles per fer tasques de vigilància i atendre incidents.\nSegons va concretar ahir el sindicat USPAC a aquest diari, la comissaria de Solsona dels Mossos normalment disposa d'una mitjana d'una o dues patrulles per torn, que han de cobrir tot el Solsonès. Això significa que aquelles franges horàries en què només hi hagi una dotació, ara s'haurà de destinar a la vigilància del jutjat solsoní, per la qual cosa no quedarà disponible cap patrulla per fer tasques de Seguretat Ciutadana i per atendre requeriments.\nUna situació semblant pot passar a la comissaria de Berga, que, segons apunta el mateix sindicat, normalment té dues o tres patrulles per a cada torn. A partir d'ara, doncs, com que una d'elles haurà de vigilar els jutjats de Berga, pot haver-hi torns amb una sola dotació patrullant pel Berguedà. Pel que fa a la comissaria de Manresa, tot i que disposa de més patrulles, les mateixes fonts sindiclas asse-nyalen que han de cobrir una comarca amb molta més població i que, per tant, el fet de tenir una patrulla menys també afectarà el servei diari.\nPer la seva banda, el cos de Mossos minimitza la incidència i assenyala que, a la pràctica, el dispositiu Toga entra a formar part dels serveis planificats diaris. Segons afegeix, en cas que alguna comissaria necessiti suport, pot veure's reforçada amb unitats de la Regió Policial de la Catalunya Central, com la d'antiavalots dels ARRO o la de Trànsit. A més, assenyalen les mateixes fonts, encara que una patrulla hagi de fer vigilància al jutjat, pot sortir-ne en qualsevol moment si hi ha qualsevol urgència que ho requereixi.\nDe totes maneres, el sindicat majoritari dels Mossos, el Sap-Fepol, va lamentar ahir que «cada vegada és més alta la càrrega de treball que han de suportar els efectius» i que «cada cop són menys agents per cobrir-les». L'operatiu Toga, adverteix, fa que algunes comissaries «es quedin sense dotacions destinades a la reacció».


Trobada de la competició GoToSiliconValley a Barcelona | Xarxa Punt TIC\nAquest cap de setmana els emprenedors catalans tenen l'oportunitat de participar en una de les 10 trobades de la competició GoToSiliconValley que se celebren a l'Estat espanyol. Serà a l'espai de coworking MeetBCN i els emprenedors i emprenedores podran treballar en la seva idea o startup a través de diferents tallers. Els projectes que surtin seleccionats podran optar al premi: un viatge a Silion Valley, bressol de l'emprenedoria.\n24/01/2013 - Oficina Tècnica\nGoToSiliconValley a Barcelona.\nLa competició GoToSiliconValley busca persones emprenedores i amb talent que tinguin una idea de negoci o una startup. Les convida a participar a una trobada local on podran treballar en la seva idea i de les 10 jornades que es realitzaran arreu de l'estat se seleccionaran els projectes que passaran a la següent fase i participaran a una trobada estatal, on es decidiran els guanyadors/ores.\nEl primer finalista de la competició guanyarà un viatge a Silicon Valley durant una setmana amb totes les despeses pagades. El segon finalista guanyarà una plaça per pujar a StartupBus Spain 2013 i participar en la III Competició Europea de Startups.\nLa propera trobada tindrà lloc a Barcelona, el cap de setmana del 26 i 27 de gener. Serà a l'espai de coworking MeetBCN (C/ Balmes, 167) i encara esteu a temps d'apuntar-vos-hi!\nempresa, emprenedoria, competició, startup, GoToSiliconValley


Govern, ajuntaments i consells comarcals presentaran al·legacions contra la nova línia MAT – Comarques de Ponent\nGovern, ajuntaments i consells comarcals presentaran al·legacions contra la nova línia MAT\nFoto: Deegació del Govern a Lleida\nEl Govern de la Generalitat i els municipis i consells afectats pel traçat de la línia de molt alta tensió (MAT) han posat en comú avui la seva oposició al projecte. L’empresa Forestalia preveu fer transcórrer aquesta línia per les comarques del Segrià, les Garrigues, el Pla d’Urgell i l’Urgell per donar sortida a l’energia generada a dos parcs fotovoltaics ubicats als termes de Fraga i Torrent de Cinca, fet que afectaria fins a 21 municipis.\nEls municipis sol·licitaran una pròrroga del termini de presentació d’al·legacions envers la línia a fi de tenir més temps per a preparar-les. Comptaran amb el suport del departament d’Acció Climàtica, Alimentació i Agenda Rural, així com de la Diputació de Lleida i els consells comarcals. Aquestes tres administracions també presentaran les seves corresponents al·legacions.\nAquesta decisió s’ha pres en el transcurs de la reunió que la Delegació del Govern a Lleida ha convocat a Arbeca per posar en comú posicionaments i unificar criteris de cara a les accions a emprendre a partir d’ara amb relació al projecte de Forestalia.\nA la reunió hi han participat el delegat del Govern, Bernat Solé; la directora general d’Energia i el director general de Qualitat Ambiental, Assumpta Farran i Antoni Ferran; els directors dels Serveis territorials d’Acció Climàtica, Alimentació i Agenda Rural a Lleida i al Camp de Tarragona, Ferran de Noguera i Àngel Guixé (aquest darrer, en representació també de la Delegació del Govern a la vegueria tarragonina); el vicepresident del Patronat de Promoció Econòmica de la Diputació de Lleida, Carles Gibert, i els alcaldes i presidents comarcals del territori afectat.\nEl termini per a la presentació d’al·legacions al projecte és de 30 dies hàbils a partir de la publicació al BOE de l’anunci oficial; pel qual se sotmet a informació pública la sol·licitud d’autorització administrativa prèvia i declaració d’impacte ambiental del projecte (tot i que els municipis també poden rebre una notificació expressa). Aquesta publicació va tenir lloc el passat 9 de desembre. La pròrroga per a la presentació d’al·legacions, si és concedida, sol allargar uns 15 dies el termini inicial.\nSegons ha explicat Bernat Solé, les al·legacions que presentin els municipis podran incloure els argumentaris generals que ha elaborat el departament d’Acció Climàtica, en relació amb altres projectes, sobre el model de transformació energètica pel qual aposta Catalunya. Alhora, hauran d’incloure els motius específics que presenta cadascun per a argumentar la seva oposició a la MAT.\nDe la primera subestació transformadora, instal·lada a Torrent de Cinca, sortiria un primer tram de 79 km de la línia elèctrica que arribaria a la subestació de Ciutadilla, tot passant per Massalcoreig, Aitona, Soses, Torres de Segre, Sudanell, Montoliu de Lleida, Albatàrrec, Lleida, Artesa de Lleida, Puigverd de Lleida, Torregrossa, Juneda, les Borges Blanques, La Floresta, Arbeca, els Omellons, Maldà, Sant Martí de Riucorb i Nalec.\nDes de Ciutadilla sortiria una altra línia cap a la subestació de Vallbona de les Monges i, finalment, des d’aquest punt, en sortiria una altra amb final a la subestació de Red Eléctrica Española de l’Espluga de Francolí.\nEl conjunt de les tres línies, que inclouria més de 200 torres de grans dimensions, també transportaria l’energia produïda en diversos parcs fotovoltaics i eòlics projectats en zones properes al recorregut.\nLa línia de la qual s’ha tractat a la reunió és la segona gran línia MAT que l’empresa Forestalia preveu fer passar per la vegueria de Lleida. Fa poques setmanes va sortir a informació pública la línia MAT que, procedent del Baix Cinca, preveu arribar a l’àrea metropolitana de Barcelona travessant una trentena de poblacions de les comarques del Segrià, les Garrigues, la Conca de Barberà i l’Anoia. Aquesta línia, amb una capacitat de transport de 3 gigawatts, partiria d’un projecte eòlic a Aragó de només nou molins i evacuaria la seva energia a més de 250 km. del lloc de generació.\nEls municipis afectats ja han demanat pròrroga per a presentar-hi al·legacions. Per altra banda, a la demarcació de Lleida Forestalia encara té projectada una tercera línia MAT, que ha d’unir Laluenga i Isona, al Pallars Jussà, contra la qual els municipis afectats ja han decidit presentar-hi al·legacions, amb el suport del consell comarcal i del Govern.


La vida por delante. Producció Focus\nLes produccions de FOCUS són un referent dins els grans festivals i els circuits escènics.\nConsulta la nostra programació teatral de la temporada 18/19\nConsulta les nostres produccions per la gira 18/19\nEspectacles en català Espectacles en castellà\nAlguns neixen estrellats és un espectacle que reflecteix la vida d'un personatge ingenu, simpàtic, entranyable que lluita per situar-se a la vida però, malauradament, és desgraciadet... La seva rutina diària és trobar feina, i quan la té, no li dura més d'un dia; tot s'espatlla, tot se l'hi trenca... Podríem dir que és un "gafe"... Segur que tots en coneixem algun d’aquests...Segur.\nFins i tot, la dona...\nUn concert homenatge a la música negra, una festa animada per la dansa espectacular de BRODAS BROS i conduïda per la banda NACION FUNK ALL STARS capitanejada per LALO LOPEZ (Fundación Toni Manero).\n6 ballarins, 6 músics i 2 cantants portaran al teatre l’energia del Hip Hop que va néixer gràcies a les festes Block Party que van començar a organitzar DJ’s de Nova York com Cool...\nDiuen que la veu humana és l’instrument més poderós, expressiu, emocionant i complex que existeix. Et convidem a descobrir-ho a Broadway a cappella, una increïble fusió de música a cappella i teatre musical per sacsejar els teus sentits.\nSense cap instrument i jugant únicament amb les seves veus, Broadway a cappella oferirà un recital de...\nEn l'escena final de l'obra mestra d'Ibsen del 1879, Nora Helmer pren la sorprenent decisió de tancar la porta a la seva vida anterior: deixar el marit i fills, i començar una vida en solitari. A Casa de nines, segona part han passat 40 anys des que la Nora va marxar de casa. Ara, algú pica sobre aquella mateixa porta. La Nora ha tornat. Però per què? I què pot significar per als que va deixar enrere?\n#sinopsi #dolcevita #maglari #maglarielsenyordelamagia #vespa\n#vivalitalia #tuvuofalamericano #escapismeimpossible #aparicio\n#desaparicio #multiplicacio #miracle #oceanseleven #greenjacket\n#mageixerit #espectacular #fontanaditrevi #quelucesmasbonitas\n#ryanparis #chicomartini #mastroianni #albertoilbambino #nomelopierdo\nDues parelles d'amics de tota la vida queden per fer un escape room al barri d'Hostafrancs, on recentment s'ha trobat, en un contenidor, el cadàver d'un home esquarterat... Els quatre amics es pensen que els espera un joc divertit per passar l'estona, posar a prova la seva intel·ligència i riure una miqueta. Però tan bon punt la porta de l'habitació es tanca hermèticament al seu darrere i comença el compte enrere, comencen a...\n"Fer riure és un art" vol celebrar els 50 anys de professió de Joan Pera amb una masterclass sobre l'art de fer riure, i intentar donar resposta a les preguntes que tot comediant es fa quan s'enfronta sol davant del seu públic: Com ens fa riure en Joan? És ell qui ens fa riure o són els seus personatges? Són les situacions creades o són les seves experiències vitals? Amb la seva comicitat habitual i dirigit per Martí...\nJoan Pera, Capri és el nou show de Joan Pera, que recull alguns dels monòlegs més coneguts del popular actor, humorista català Joan Capri (1917-2000), com ara El pobre González, Nàufrags, El Matrimoni, El Maniàtic, entre altres.\nLa ironia amable però incisiva de Joan Capri el van convertir en una caricatura del català urbà mitjà que va fer riure diverses...\nUna parella se separa després d'anys de matrimoni. El divorci els obliga a resoldre com s'han de repartir les hores d'un fill menor d'edat. Han fet un pacte. Han arribat amb serenor fins aquest pacte. Però avui, a la casa on havien fundat la seva història en comú i tot just quan ja s'anaven a acomiadar sense deixar més víctimes pel camí, el pacte es trenca i alguna cosa esclata.\nEn un transatlàntic que viatja d’Europa a Amèrica poc després de la Segona Guerra Mundial coincideixen el campió mundial d’escacs, Mirko Czentovicz, i el senyor B., un noble vienès que fuig dels nazis. Tots dos s’enfrontaran en una partida que no sabem com pot acabar.\nSi mireu al cel veureu que hi ha alguna cosa que vola amb un paraigües... És un ocell? Un avió? Nooo! És Lari-Poppins!\nUn espectacle que no té res a veure amb la pel.lícula però que tampoc no s'hi assembla!\nPer primera vegada el Mag Lari confessa: "Mary Poppins és la meva mare, per això faig màgia!"\nSi us agrada el Mag Lari i la Mary Poppins ja teniu l'espectacle de la vostra vida! Una hora llarga farcida de màgia...\nSempre m’ha inquietat saber quines són les motivacions que mouen a un individuo, o individua, a ser president, o presidenta, del seu país.\nUna responsabilitat que la majoria de ciutadans de ben segur defugiríem.\nA banda de l’ambició de poder o els afanys legítims per millorar el món, sospito que hi ha altres motivacions.\n“L’electe” és una peça còmica en un acte sobre el president d’un país que el dia del seu...\nUn reconegut actor teatral es desperta sol als camerinos d´un teatre de províncies de la seva ciutat natal, on la nit anterior ha rebut un homenatge per la seva llarga i exitosa carrera. Encara sota els efectes de l’alcohol i de les emocions contrastades, sol, perdut, desorientat i abandonat per l’oblit dels seus “homenatjadors”, en el teatre buit, tancat i a les fosques, reflexiona sobre el significat de la seva vida, de la seva...\nElla és una dona emprenedora, valenta que no acota el cap davant les adversitats. Va conèixer el seu marit fent cua en un vol d’Easyjet i d’entrada li va caure com el cul. Però va resultar ser un paio espavilat amb qui va acabar tenint dos fills. La petita vol jugar a arquitectes i construeix edificis de fang, son germà li bombardeja perquè “s’hi han amagat els terroristes”. Ser una bona mare pot resultar frustrant. Ser una dona...\nEls creadors d’“Imprebís” i els productors d’“El sopar dels idiotes” i “La ratonera” ens porten l’obra més representada en la història del teatre als Estats Units: “Pels pèls”. Una comèdia policiaca per a morir-se de risa: un assassinat amb quatre sospitosos i dos policies tancats a una perruqueria, on el públic decideix qui es l’assassí....\nEls Reis d’Arden reben una carta dels Reis de Dumaine on els proposen que la seva filla Anne es casi amb el príncep William d´Arden. Però els joves prínceps no tenen cap intenció de casar-se i menys amb algú que gairebé no coneixen. Tots dos, sense saber-ho, tenen la mateixa idea:\nFugir amb una identitat falsa i descobrir com és el món més enllà dels seus regnes. Però per més disfresses que portin, i per més que canviïn una i...\nLa Shirley és una mestressa de casa de Liverpool que té una relació rutinària amb el seu marit i dos fills que ja han marxat de casa. Un dia, una amiga li fa un regal sorprenent: un bitllet d’avió per marxar, totes dues, quinze dies de vacances a Grècia. La proposta trasbalsa la Shirley, que es pregunta què se n’ha fet d’aquella noia que tenia tants somnis i com és que s’ha convertit en una dona de mitjana edat que beu vi blanc...\nDesembre de 1999.\nMentre alguns es preparen per les possibilitats que ofereix el canvi de mil·lenni i d´altres pensen que el món està a punt d´acabar, un grup d´alumnes de la Facultat de Filosofia es reuneixen per fer un treball d´ètica. L´única condició que els ha posat la seva professora és que han d’estar d´acord en les respostes, fet que els portarà a qüestionar-se des de diferents punts de vista la seva pròpia moral.\nDesprés de més de 25 anys fent funcions pertot arreu, m'adono que la meva vida és una gira constant i, en el fons, el que més m'agrada és estar sobre els escenaris, com més diversos millor, coneixent gent i llocs diferents, fent el que se'm dóna millor: il·lusionar i fer riure el públic.\nUna nit amb el Mag Lari de sempre, amb la sorpresa, amb...\nEl Mag Lari fa 25 anys que va començar a fer màgia. I què millor que celebrar-ho amb un espectacle on reuneix els seus 25 números més emblemàtics.\n25 anys d’il·lusions que han convertit aquell jovenet tímid, en un home que ha acomplert el seu somni: il·lusionar a tot tipus de públics i alhora poder viure de la il·lusió.\n25 il·lusions és precisament això, un espectacle on hi haurà 25 il·lusions, en...\nSergi Calleja · scalleja@focus.cat\nC. Àvila, 149-155 08018 Barcelona\nTel. 93 309 75 38 // Fax. 93 485 15 12


Antolínez, Varese, Grimau i Felius segueixen al Martinenc | FC Martinenc\nInici » Futbol » Primer equip » Antolínez, Varese, Grimau i Felius segueixen al Martinenc\nEls migcampistes Antolínez i Varese, i els joves jugadors Sergi Grimau i Adrià Felius formaran part del Martinenc la temporada 2017-18 després de renovar amb el club del Guinardó. L’equip segueix sumant efectius i consolidant la seva aposta esportiva sota les ordres de Miguel López.\nEl FC Martinenc seguirà comptant amb els ‘pulmons’ d’Antolínez i Varese al mig del camp la temporada vinent. Els dos centrecampistes, que han firmat molts bons partits aquest any, s’han guanyat la renovació a pols i tenen la plena confiança del cos tècnic.\nPer altra banda, els dos joves jugadors que van arribar procedents del Juvenil de Divisió d’Honor de l’Unificación Bellvitge, el lateral Sergi Grimau i l’extrem Adrià Felius, també han renovat pel club. Tots dos van debutar als darrers partits de lliga deixant excel·lents sensacions. Al Martinenc tindràn l’oportunitat de crèixer i consolidar-se en una competició tan exigent com la Primera Catalana.\nLes renovacions i fitxatges al Guinardó segueixen en marxa i en els propers dies es comunicaran novetats.


Detalls Apartament Muntaner Coliseum\nApartaments a Barcelona › Apartaments Barcelona › Eixample esquerre › Muntaner Coliseum\nLloguer mensual amb capacitat per a 6 persones amb balcó a prop de la Plaça Universitat\nEl Golden Central Muntaner està situat a l'Eixample, caracteritzat per l'estructura dels seus carrers i és un espaiós apartament de 90 m2, amb un ampli saló, amb una taula gran i elegant per a 6 i un sofà de pell confortables. La sala disposa de TV de pantalla plana amb canals per satèl·lit i aire condicionat. L'apartament té 3 habitacions, totes amb aire condicionat. El dormitori principal té un llit doble, un armari, una segona TV de pantalla plana, aire condicionat i bany privat. Les altres dues habitacions tenen dos llits individuals cada. També hi ha un balcó petit que és accessible de la sala d'estar i el dormitori principal.\nLa zona és tranquil·la i cèntrica ubicació, fora de les rutes turístiques típics, però no gaire lluny hi trobareu totes les instal·lacions necessàries com restaurants, bars, botigues i supermercats. La zona està molt ben comunicada per diversos mitjans de transport, però pot arribar a peu, moltes de les atraccions de la ciutat: a 10 minuts a peu de distància es troba el Passeig de Gràcia on trobareu la Pedrera i la Casa Batlló. 12 minuts de Plaça de Catalunya i les Rambles. Les estacions de metro més properes són Universitat (L1 i L2) i el Passeig de Gràcia (L4 i L2). L'apartament ofereix aparcament a 20 € per dia.\nExtras: Cuna (sota petició) , Cuna: 30 € per estada. Parking en el mateix edificii: 20 € per dia, Animals: Permesos 30 € per mascota ,\nMuntaner Coliseum can be reserved only if the booking start date is between 08 oct. 2017 - 20 oct. 2017


Villa Kenari Bali Indonèsia - Ofertes d'hotels amb els MILLORS DESCOMPTES EN LÍNIA Atenció al Client\nVilla KenariJl. Cendrawasih No. 20, Seminyak, Bali, Indonèsia, 80361 - Veure al mapaNotable8,0Basada en1comentariVilla KenariVeure més fotosPiscinaVeure més fotosVeure totes les 25 fotos\nSituat en el cor de Seminyak, Villa Kenari és un lloc ideal des d'on descobrir Bali. L'hotel no està massa enfora del centre de la ciutat: només a 12.7 km, i normalment només es triga 30 minuts per arribar a l'aeroport. Gàcies a la seva bona ubicació, des de l'allotjament es pot accedir fàcilment a les visites obligades de la ciutat. Villa Kenari ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, express check-in/check-out, magatzem d'equipatge, Zones públiques amb Wi-Fi, aparcament de cotxes. Villa Kenari té 1 habitacions, totes amoblades amb gust per tal d'oferir comforts com televisió de pantalla plana, penjador de roba, cafè instantani inclòs, llençols, mirall. A més, l'oci que l'hotel ofereix assegurarà que tengui molt a fer durant el dia. Villa Kenari és un lloc ideal d'estada pels viatgers que busquin encant, comfort i facilitat a Bali.\nPreu del desplaçament a l'aeroport: 30 USD Distància des del centre de la ciutat: 12.7 km Durada del trajecte fins a l'aeroport (minuts): 30 Altres\nCost de l'esmorzar (a menys que estigui inclòs al preu de l'habitació): 10 USD L'allotjament\nPlantes / Habitacions de no fumadors: YES Nombre de bars/sales: 0 Nombre de plantes: 1 Nombre de restaurants: 0 Mostrar més


Pego adequa la seua ordenança d’ús de l’administració electrònica a la seu electrònica – Ràdio Pego\nPego adequa la seua ordenança d’ús de l’administració electrònica a la seu electrònica\nEsta seu ja està activa a http://pego.sedelectronica.es. L’increment de les noves tecnologies a l’administració local ve de la mà, entre d’altres, d’un dels acords aprovats per unanimitat en el plenari de juny, el referent a la modificació del tipus d’interès de l’operació d’endeutament per al pagament a proveïdors que obliga els ajuntaments a estimular la gestió electrònica.\nEl passat dijous, el plenari ordinari de juliol de l’Ajuntament de Pego va aprovar, per unanimitat, la modificació de l’ordenança reguladora de l’ús de l’administració electrònica per a incorporar el funcionament de la seu electrònica que apropa l’administració a la ciutadania a través d’Internet i facilitarà la realització d’algunes gestions sense haver de desplaçar-se al consistori.\nAixí, explicava el regidor del departament de Noves Tecnologies, Carmelo Ortolà, explicava que l’ordenança aprovada definitivament el setembre de 2009, incorpora el funcionament de la seu electrònica, consegüentment, derogant una sèrie d’articles d’eixa ordenança per a adherir-se al model d’administració electrònica de la Generalitat Valenciana. Anunciava Ortolà que “la seu electrònica ja està activada” i ja es poden tramitar diferents gestions.\nCompromís avançava el seu suport a la modificació, perquè “introduir les noves tecnologies a l’Ajuntament pensem que està bé, tot i que també pensem que ho fem un poc tard perquè portem uns quants anys i estes coses es podrien haver introduït d’una manera un poc més ràpida […] perquè és una manera d’afavorir la participació ciutadana, que siga tot més ràpid i més visible i que la gent vega que l’Ajuntament és una cosa seua i no quatre parets ací tancades”, manifestava Josep Nadal. Recordava Nadal la proposta que hi ha damunt la taula de redactar un reglament de participació ciutadana que incloga “tot el que tinga a vore amb l’Ajuntament”. Preguntava el regidor de Compromís perquè el nom de la seu està en castellà i “si hi ha alguna manera de canviar-ho”.\nEl secretari municipal aclaria que la denominació havia vingut arrel del portal de la Diputació d’Alacant, del programa Gestiona que és el que utilitza l’Ajuntament.\nEl PP també manifestava el seu suport a la modificació de l’ordenança.\nEl PSOE també es mostrava favorable perquè, expressava el seu portaveu, Raül Tamarit, “tot el que siga dotar de noves tecnologies l’ajuntament és una forma que funcione tot millor en una administració”.\nEl regidor de Noves Tecnologies va explicar que la lentitud de la incorporació de la gestió electrònica a l’Ajuntament de Pego és degut a que el canvi de gestió habitual de l’administració local a digital “genera molt de problema i per a accelerar-ho haguérem necessitat un servei d’informàtica molt més especialitzat i amb més quantitat de personal que el que tenim i, amb els recursos dels que disposem, anem al ritme que podem”.\n← Els baixos de les vivendes de protecció de Pego seran municipals\nAcció Urgent instal·la el primer desfibril•lador del projecte ‘Pego CardioProtegit’ →


Álvarez (UGT) acusa el Banc d'Espanya de ser responsable de la crisi\nÁlvarez, d'UGT, acusa el Banc d'Espanya de tenir una important "responsabilitat" en la crisi\nEl líder d'UGT assegura que el retard en la gestió de la crisi va ser "decisiva" en la seva incidència\n11 de de febrer del 2017. Actualitzada 13 de de febrer del 2017 a les 17:51\nEl secretari general d'UGT, Josep Maria Álvarez, ha destacat la "participació i responsabilitat" que va tenir el Banc d'Espanya en el retard de la gestió de la crisi després d'haver relaxat les obligacions de la banca en els primers moments i haver endarrerit el reconeixement de les situacions de morositat i pèrdues.\nPel líder del sindicat, aquestes circumstàncies podrien haver sigut "decisives" en la incidència de la crisi financera sobre l'economia espanyola. Així ho ha assenyalat Álvarez en una entrada del seu blog en què recull les declaracions del governador del Banc d'Espanya en les quals justificava l'actuació de l'entitat en aquell moment: "Totes les institucions, nacionals i internacionals, van incórrer en grans errors de previsió, també el Banc d'Espanya".\nPer Álvarez, encara que l'estratègia es va dirigir a evitar la crisi de les entitats, el resultat va ser que es va haver de recórrer a una forta injecció de fons públics "per evitar la fallida de les entitats".\nEl secretari general ha afirmat estar segur que hi ha països com Anglaterra, Alemanya o Holanda que van actuar millor que Espanya i ha ressaltat que el cost ha caigut "de manera especial" en els treballadors.\nÁlvarez ha posat de relleu que aquesta gestió ha motivat l'increment de la pobresa laboral, dels nivells de precarietat laboral que actuen contra el sanejament econòmic i de la pèrdua de poder adquisitiu de les pensions.\n"Digui el que digui el governador del Banc d'Espanya, no hem sortit de la crisi", ha insistit Álvarez, després d'apuntar que és "urgent" que es millorin les condicions de vida i de treball dels ciutadans i que es creïn polítiques distributives i redistributives que permetin la reducció de la pobresa i la desigualtat.\nTambé creu que "per parlar de sortida de la crisi" és necessari que es deroguin les successives reformes laborals, "que tant de mal han fet al nivell i la qualitat de l'ocupació", i que es recuperin drets ciutadans.\nPer últim, ha demanat que es compti amb una informació "exacta" sobre la crisi de les entitats financeres, el cost que "ha suposat i suposarà per als ciutadans" i l'actuació de les institucions al respecte. "Aclarir el paper de les institucions en la crisi financera és un exercici de responsabilitat que no es pot obviar amb una espècie de carta llarga al director", ha afegit.\nJosep Maria Álvarez Crisi Banc d'Espanya UGT


Aula Oberta: enero 2013\nPresentació del projecte: Ens en sortim?\nEnllaç a la web de la imatge\nFinalment, després de tants dies ha arribat el moment de preparar una presentació del projecte Ens en sortim? Per fer-ho et caldrà recopilar tota la informació que has anat treballant aquestes últimes setmanes sobre la teva economia domèstica. És per això que és molt important que tinguis totes les tasques anteriors acabades i la fulla de càlcul economia domèstica, amb ingressos i despeses completada. Aquí sota t'hi posem un guió que pots fer servir per elaborar la teva presentació. La presentació ha de tenir com a mínim 10 diapositives. Penja la teva presentació a la carpeta compartida del projecte.\nFeina. De què treballaré? Quina serà la meva nòmina mensual?\nLloguer/compra de pis.\nOn viuré? Per què?\nQuè em costa cada mes?\nLa cistella de la compra\nQuè necessito per passar el mes?\nOn aniré a comprar?\nQuina és la meva despesa mensual dedicada a la alimentació? Il.lustra-ho amb una taula\nQuins són els principals subministres de la casa?\nAmb quines unitats es mesuren?\nQuina despesa mensual suposen? Il.lustra-ho amb una taula desglossada llum, aigua, gas\nOn aniré? Per què?\nExplica una mica en què consistirà el viatge i quins llocs vols visitar.\nQuin és el meu pressupost? Il.lustra-ho amb una taula desglossada\nEn aquesta diapositiva hi ha de figurar la fulla de càlcul completa economia domèstica amb els ingressos i despeses mensuals.\nMe'n sortiré a final de mes? Raona-ho.\nQuins conceptes em representen una despesa més gran?\nES podria retallar alguna despesa? Fes una breu explicació.\nPublicado por Mireia Dosil en 13:08 No hay comentarios:\nEtiquetas: Ens en sortim?, matemàtiques\nLes drogues i el nostre cervell\nExtret de: http://www.hablemosdedrogas.org\nDins el projecte Els misteris del nostre cervell, estudiarem quin efecte hi tenen les drogues. Has consumit mai drogues? Saps quins efectes nocius tenen sobre el nostre cervell i comportament? Amb el que treballarem a classe t'ajudarem a descobrir-ho.\nAquesta part, ens durarà dues o tres sessions. Per fer-ho utilitzarem els materials editats per la fundació La Caixa, dins el programa Parlem de drogues.\nAvui es tractarà només de conèixer quines són aquestes drogues. Després fareu l'activitat Què són les drogues per parelles.\nPublicado por Mireia Dosil en 4:35 No hay comentarios:\nEtiquetas: drogues, el cervell, món científic\nLes intel.ligències múltiples\nEl psicòleg americà Howard Gardner va proposar fa més de dues dècades la Teoria de les inteligències múltiples. Segons aquesta teoria, la inteligència és la capacitat que té l'home per resoldre problemes. És per això que ell diu que l'ésser humà té fins a 8 intel.ligències. Aquestes estan més o menys desenvolupades depenent de cadascú i es poden millorar. Amb la presentació següent, a veure si sou capaços de nomenar aquestes 8 intel.ligències.\nQuan hàgiu acabat, intenteu respondre el test següent que us ajudarà a saber quines són les intel.ligències que teniu més desenvolupades.\nEntrevista a redes\nPublicado por Mireia Dosil en 10:16 No hay comentarios:\nEtiquetas: el cervell, món científic\nMe'n vaig de cap de setmana!\nDesprés de calcular les despeses fixes bàsiques dels dies anteriors, ens agradaria poder marxar de cap de setmana (divendres, dissabte i diumenge) a alguna capital europea, per descansar i conèixer noves experiències.\nPerò per fer això cal una mica de planificació:\nQuina capital europea em fa més gràcia visitar i per què?\nAmb quin mitjà de transport m'hi arribaré? Agafaré l'avió, un tren (ara que l'ave arriba fins a Figueres) o hi aniré en cotxe?\nQuin tipus d'allotjament em convé més? Hotel, alberg, apartament...\nQuè menjaré? Aniré sempre de restaurant o em sortirà més econòmic anar al supermercat i preparar-me uns entrepans?\nTindré despeses extres? Potser voldré visitar museus, hauré d'agafar el metro, voldré anar a teatre...\nAmb aquesta activitat es tracta de planificar al màxim aquest viatge, sobretot pel que fa les despeses. Les despeses també les afegirem al nostre full de càlcul 'economia domèstica'.\nTurisme de París\nCal que creeu una presentació de diapositives dins la carpeta compartida 'Ens en sortim?'.\nLa presentació ha de parlar dels temes següents:\nLloc escollit pel cap de setmana i justificació\nDies del viatge\nMitjà de transport escollit i justificació. Preus dels bitllets o carburant, si es decideix pel cotxe.\nAllotjament. Nom de l'allotjament i preus. Inclou esmorzar?\nQuantitat destinada als àpats. Com m'organitzaré per menjar? Aniré sempre de restaurant?\nDespeses extres. Preus dels museus, teatre i extres que vulgui visitar.\nCost total del viatge.\nAl final de la presentació hi ha d'haver una petita taula amb totes les despeses i la seva suma.\nUs surt car o barat anar de cap de setmana? Creieu que ho podreu assumir?\nPublicado por Mireia Dosil en 13:29 No hay comentarios:\nCom munto el meu negoci? (8)\nel cervell (8)\nel projecte Manhattan (4)\nel valor de tenir una formació (2)\nEns en sortim? (13)\ngrans experiments científics (6)\nmón científic (18)\npla d'empresa (3)\nPlànols i escales (2)\npreparació visita amistat (2)\ntemps de col.laboració (4)\nvaloració amistat (1)\nCompte enrere fi de curs\nDona. Mare. Física. ProfedMates. Runner. Etc. http://www.mdosil.cat


Alcalà-Alcossebre aprova el projecte executiu per a l’ampliació del CEIP La Mola | Canal56 Notícies\nInicio Alcalà de Xivert Alcalà-Alcossebre aprova el projecte executiu per a l’ampliació del CEIP La Mola\non: 19/05/2022 En: Alcalà de Xivert, Comarques\nL’Ajuntament d’Alcalà-Alcossebre ha aprovat, a través de la Junta de Govern, el projecte executiu per a l’ampliació del CEIP La Mola. El pas següent serà l’inici de la tramitació, per part de l’Ajuntament, per a l’adjudicació de l’obra, amb la redacció i publicació dels plecs per a la licitació. L’obra tindrà un cost de 3.280.384 euros, dels quals es fa càrrec la Generalitat Valenciana, a través del Pla Edificant.\nAquesta reforma i ampliació solucionarà els problemes de falta d’espai que sofreix actualment el centre, ja que està previst, d’una banda, reformar l’edifici ja existent en la zona de menjador i cuina i construir un nou de dos plantes per a aules d’Infantil i Primària, tenint en compte que el centre comptarà amb una línia més en cada etapa.\nEn la planta inferior, amb accés directe des del carrer, s’assegura la independència de la zona d’Infantil, que constarà de sis aules que estaran directament connectades amb el pati. En la planta alta, amb accés directe des del carrer superior i comunicat amb l’edifici, se situaran les aules polivalents de Primària. El punt d’unió entre l’edifici antic i el nou genera un espai en la planta inferior d’Infantil, sota el pas d’un edifici a un altre que és aprofitat per a generar un pati cobert per a infantil. El nou s’emplaçarà en un solar annex, de 2.600 metres quadrats, de propietat municipal.\nL’alcalde,Francisco Juan, ha destacat que “fem un pas molt important perquè la reforma i ampliació del CEIP La Mola siga una realitat” i destacava “la complicada tramitació tècnica que comporta un projecte d’aquesta envergadura i que suposa un important esforç per a l’Ajuntament”.


Continuen a bon ritme les proves d'oposicions a l'Administració\nUn total de 1.045 aspirants s'han presentat aquest dissabte a la primera prova de les oposicions del cos Subaltern de l'Administració General de la CAIB.\n05-05-2018 | CAIB\nUn total de 1.045 aspirants, el 60,6% dels admesos, s'han presentat aquest dissabte a la primera prova de les oposicions del cos Subaltern de l'Administració General de la Comunitat Autònoma de les Illes Balears, celebrada al campus universitari de la UIB a Mallorca i a les seves extensions universitàries de Menorca i Eivissa.\nSegons ha informat el Govern, a la convocatòria d'aquesta prova estaven admesos 1.785 aspirants, dels quals 1.592 s'han presentat a Mallorca, 107 a Menorca, 86 a Eivissa, incloent-hi 8 examinands de Formentera. Del total de persones presentades, 913 ho han estat a Mallorca, 71 a Menorca i 61 a Eivissa.\nSegons l'Executiu, aquesta ha estat la tercera prova més multitudinària, després de la celebrada el passat 21 d'abril pels aspirants a plaça del cos Auxiliar, que comptà amb més de 2.000 aspirants presentats i la del cos Administratiu amb prop de 1.100 assistents.\nEn aquest procés d'oposicions al cos Subaltern dels Serveis Generals de la CAIB, s'ofereixen 24 places en total, 20 per torn lliure (incloent-hi 7 places per reserva de discapacitat) i 4 per a promoció interna. 17 de les places s'ofereixen a Mallorca, 3 a Menorca, 3 a Eivissa i 1 a Formentera.\nEl procés d'oposicions dels Serveis Generals de la CAIB ofereix en total 395 places (242 de torn lliure i 153 de promoció interna) corresponents a fins a 26 cossos i especialitats diferents entre generals i facultatius, per a les quals s'han rebut més de 10.000 sol·licituds.


La Llitera i la Ribagorça sota el mar » Temps de Franja\nLa segona conferència portava per títol ‘Els fòssils, una finestra al passat’ i va ser impartida per Antoni Lacasa i Ruiz, cap de la Secció de Geo-Paleontologia de l’Institut d’Estudis Ilerdencs, investigador amb més de quatre dècades de treballs de camp, descobriments i edicions d’articles científics al voltant dels jaciments de la província de Lleida i de la zona del Montsec en particular. La conferència va tractar d’aclarir el fenomen tan excepcional que fa que els éssers vius deixin petjada de la seua existència després de milions d’anys mitjançant una metamorfosi de l’estructura química de les seues parts més dures. Va deixar clar que han de coincidir una sèrie de circumstàncies molt singulars i excepcionals per a que tal cosa succeeixi, una cosa tan o més difícil que trobar una agulla al paller. Però passa, i per això el rastre d’alguns d’aquells éssers han arribat fins els nostres dies i, gràcies al seu estudi, podem saber com va ser el món en el que van viure i obtenir tota una sèrie d’informació imprescindible per a respondre una de les preguntes més importants de la humanitat: D’on venim? Després de sentir aquelles dues conferències, ho tenim una mica més clar.\nTot aprofitant la segona de les conferències, es va inaugurar una exposició geològica i paleontològica en la que s’hi podien veure alguns dels continguts tractats en ambdues conferències. La col·lecció de fòssils i minerals pertany a la col·lecció privada de ‘Casa Buireta’, dissenyada i dirigida per Sebastià Agudo Blanco, en la que s’hi van exhibir més de cinc-centes peces de fòssils de la Llitera, la Ribagorça i comarques veïnes com la Noguera, amb l’aportació puntual d’algunes peces d’altres col·leccions privades.\nTotes estes activitats van ser organitzades pels Amics de la Geo-Paleontologia de les Serres Marginals, amb la col·laboració de l’Ajuntament d’Alcampell, el Centre d’Estudis Lliterans (CELLIT), l’Associació Ilerdenca de Paleontologia, la Sociedad Internacional de Geología y Minería para el Desarrollo y Gestión del Territorio (SGMADOT) i altres col·laboradors anònims, sota el patrocini de La Litera Información. Es poden veure algunes peces de l’exposició en el següent enllaç: Hacia el Parque Geológico y Minero de La Litera y Ribagorza\n*Adaptació del text publicat a La Litera Información


Discurs de cloenda del 14è Congrés del PSC | DIARI DE MIQUEL ICETA\n← Acceptació de l’elecció com a primer secretari\nINTERVENCIÓ EN LA CLOENDA DEL 14è CONGRÉS DEL PSC, 15.12.2019\nPresidenta, membres de la Mesa,\nHem fet un magnífic Congrés.\nHem mostrat a la societat catalana i al conjunt dels espanyols que a Catalunya hi ha una alternativa al desgavell actual. Que hi ha un camí per superar el fracàs de l’independentisme.\nQue a Catalunya hi ha un partit sòlid, coherent, fiable, unit, molt unit, que proposa un altre rumb pel nostre país.\nUn nou rumb que ens allunyi de l’escenari de confrontació i declivi al que ens han portat els successius governs independentistes.\nUn rumb que ens porti a unir als catalans i les catalanes en objectius que ens permetin avançar junts, que facin de Catalunya un país guanyador.\nEl PSC proposa als catalans que abandonem la política de la queixa, el greuge, el victimisme i la confrontació.\nQue aixequem el cap i construïm junts el futur que volem, el país que ens mereixem.\nAl llarg de tres dies hem treballat per a oferir als catalans el nostre projecte de futur.\nUn projecte per guanyar en progrés econòmic.\nPer guanyar en justícia social.\nPer guanyar en feminisme.\nPer guanyar en qualitat ecològica.\nPer guanyar en unitat civil.\nPer guanyar en cohesió social.\nPer guanyar en autogovern.\nPer guanyar en finançament.\nPer guanyar en reconeixement, en respecte, en convivència.\nEn definitiva, un projecte per canviar el present i per guanyar el futur. Un futur que torni a situar Catalunya com a actor de primera línia en el progrés d’Espanya i d’Europa.\nPer això hem de superar divisions, frustracions i enfrontaments.\nPerquè, amigues i amics, la història ens demostra que quan les societats estan unides internament ningú les pot dividir des de fora, i que si tanquem les divisions internes podem convertir els reptes d’avui en oportunitats per demà.\nI per fer tot això que proposem,\nens avala la nostra història i el que hem aportat a Catalunya.\nens avalen els nostres equips i les nostres idees:\nel que hem fet i fem als Ajuntaments.\nel que vàrem fer al govern de Catalunya amb els presidents Maragall i Montilla.\nel que vàrem contribuir a fer des del govern d’Espanya amb Felipe González, José Luis Rodríguez Zapatero i Pedro Sánchez.\ni el que farem ara al govern d’Europa amb Josep Borrell.\nNo hi ha cap altre partit polític a Catalunya que tingui un full de serveis al país, al servei dels catalans i de les catalanes i del conjunt dels espanyols com el PSC. Cap ni un. Ni abans, ni ara.\nCom us deia ahir, hem estat capaços de superar una profunda crisi i d’esdevenir el segon partit de Catalunya.\nHem recuperat un paper central en la política catalana i espanyola.\nI ara la nostra ambició per Catalunya, la nostra ambició de ser útils a la ciutadania, ens impulsa, gairebé diria que ens obliga a esdevenir el primer partit del país i encapçalar el govern de Catalunya.\nSí, ho dic sense embuts: vull esdevenir el proper president de la Generalitat !\nEstem farts de perdre temps i energies.\nEstem farts de frustracions i divisions.\nEstem farts que es cavin trinxeres i s’aixequin murs; nosaltres el que volem és estendre ponts.\nNo acceptem l’alternativa que pregonen alguns entre independència o barbàrie.\nCatalunya necessita canviar de prioritats, necessita canviar de govern, necessita canviar de president.\nCatalunya necessita un president que governi per a tots els catalans i no un president com el que tenim, que només governa pensant en els que comparteixen les seves idees.\nUn president que mobilitzi tot el potencial del país, totes les persones, tot el talent i totes les capacitats de la nostra societat.\nCatalunya necessita un president que cridi a l’entesa, i no a la confrontació i la polarització.\nUn president que defensi la convivència, el respecte, i la legalitat.\nUn president que sàpiga que els períodes més foscos de la història, a Catalunya, a Espanya, a Europa i al món, s’han produït quan l’imperi de la llei ha estat menystingut o ignorat.\nVull recordar, perquè les comparteixo, les paraules de l’actual presidenta de la Comissió Europea, Ursula von der Leyen, quan deia que el bressol d’Europa es la filosofia grega i el Dret Romà, i que l’Imperi de la llei es la nostra millor eina per a defensar la llibertat i protegir els més vulnerables, i que no pot haver-hi cap pas enrere en la defensa d’aquest principi.\nMai no deixaré d’insistir en que els catalans necessitem un govern centrat en resoldre els problemes de la gent.\nLa prioritat han de ser les persones i les seves necessitats.\nÉs evident que des de 2012 la deriva independentista ha dividit la societat, ha fracassat en els seus objectius i ha perjudicat els interessos del país i la seva gent, sense obtenir cap avenç concret.\nAvui estem pitjor que a l’inici del procés. No tenim més competències, no tenim més finançament, ni més projectes, ni més empenta, ni més inversions.\nPer això hem reiterat la nostra proposta:\ndiàleg com a forma de construir els acords entre els que pensen diferent,\ni cohesió social.\naquesta és la nostra alternativa al rotund fracàs de l’independentisme.\nEl nostre és un gran país, però pot ser encara un país millor si encertem les prioritats. Aquest és el nostre objectiu.\nEl nostre país ho té tot:\ngent treballadora que s’esforça cada dia,\nemprenedors i emprenedores amb projectes,\nempresaris i empresàries disposats a arriscar,\nsindicalistes reivindicatius però capaços de negociar i d’arribar a acords,\nbons i bones mestres, metges, metgesses, professionals de la seguretat, i servidors i servidores públics.\nTenim un magnífic clima, una situació geogràfica privilegiada, tradició industrial I bones infraestructures. I les tindrem encara millors quan José Luis Ábalos tingui el pressupost que alguns, de forma molt equivocada i temerària, van rebutjar.\nTenim una societat viva, capaç de mobilitzar-se per causes nobles com defensar la sanitat pública, lluitar contra la violència masclista, l’homofòbia o reivindicar la igualtat de gènere.\nPerò no podem badar.\nCal que juguem bé les nostres cartes. Cal deixar enrere la confrontació i tornar a apostar per la col·laboració.\nCal deixar enrere la divisió entre catalans per assolir grans acords que garanteixin el progrés de tots.\nAnant junts potser no anirem tan ràpid o tan lluny com alguns voldrien, però anirem ben segurs i no retrocedirem com ha succeït en els darrers anys ni deixarem ningú enrere.\nTenim la immensa sort de viure a Europa i en una economia social de mercat, el model europeu al que moltes pobles del planeta aspiren, i en el que, perquè continuï el progrés, cal conciliar un correcte funcionament del mercat amb les exigències socials per a mantenir-lo com el sistema que fa més feliços als ciutadans.\nReivindiquem el model europeu: democràcia, economia de mercat i Estat del benestar.\nAixò sí, una economia de mercat que asseguri què l’economia estigui al servei de la gent i no la gent al servei de l’economia.\nEl full de ruta que ha traçat el PSC per a tornar l’esperança als catalans és un camí clar i factible:\nImpulsar una Catalunya unida en la diversitat i ben governada, assegurant el reconeixement de la seva realitat nacional, que és plural, enfortint l’autogovern, millorant el finançament, fomentant el reconeixement de la diversitat d’Espanya, i promovent la participació activa en les decisions de les polítiques de l’Estat i de la Unió Europea.\nGarantir el progrés econòmic i la creació de llocs de treball dignes i estables, apostant pel talent, el coneixement i la capacitació, per una escola pública de qualitat, i pel suport a les Universitats i a la recerca.\nAssegurar la justícia social, millorant els serveis de salut i de serveis socials, consolidant el sistema de pensions, promovent habitatge assequible i barris amb una bona qualitat de vida, i garantint la inclusió de tothom en una societat d’oportunitats.\nFomentar un desenvolupament econòmic i territorial sostenible, abordant l’emergència climàtica i la transició energètica des d’una perspectiva ecologista, impulsant l’avenç tecnològic i la transformació digital, i assegurant l’equilibri territorial per una Catalunya ben cohesionada que no oblidi la necessària reactivació de les comarques que estan perdent població.\nPromoure la igualtat de gènere de forma real, efectiva i transversal. Volem que els valors feministes impregnin totes les polítiques públiques. Els drets, les llibertats i les oportunitats de les dones no són negociables, com no ho és una lluita aferrissada contra la violència masclista.\nAvui, quan torno a anunciar que aspiro a ser president de la Generalitat, vull prendre davant de tots vosaltres i de tots els catalans, dos compromisos personals: no enganyar la societat catalana i no dividir-la.\nProu mentides, prou frustracions, prou confrontació.\nVull ser president per evitar la divisió entre els catalans.\nVull ser president per evitar el trencament entre Catalunya i la resta d’Espanya.\nVull ser president per utilitzar totes les energies, tots els recursos i tot el talent del país per millorar la situació econòmica, per crear riquesa i per reduir les desigualtats.\nVull estendre la mà a l’esquerra i al centre, a autonomistes i federalistes, a tots els reformistes.\nVull recuperar aquella vella idea del catalanisme segons la qual units avancem i dividits retrocedim.\nQue és molt millor l’acord que el conflicte.\nQue negociar no és renunciar ni rendir-se, és avançar.\nVull convèncer els catalans que necessitem àmplies majories per a l’acord i el canvi.\nPer acordar un Pacte d’Estat per a Catalunya que garanteixi:\nUn autogovern més sòlid.\nUna Espanya federal en la que una Catalunya estimada i respectada se senti còmoda i protagonista.\nNo volem la independència: el que volem es més i millor Catalunya.\nI volem un mecanisme perquè la ciutadania pugui acceptar o rebutjar aquest Pacte.\nNo volem votar per dividir-nos en faccions irreconciliables.\nNo volem una societat esquinçada entre guanyadors i perdedors.\nVolem votar un acord.\nIniciamos este congreso recordando a Jordi Solé Tura y reivindicando la Constitución de 1978, de la que estamos tan orgullosos, porque ha permitido la España democrática y moderna en la que hoy vivimos.\nY también defendemos la Constitución porque ha posibilitado que los catalanes tengamos el mayor grado de autogobierno y desarrollo que hemos tenido nunca en la historia.\nVull ara reiterar els compromisos que vaig prendre quan em vàreu elegir com a candidat a la presidència de la Generalitat.\nVull un país lector. Un país de biblioteques, mediateques i arxius del segle XXI. De persones cultes que tenen accés al teatre, el cinema, la música i l’art.\nVull un país de ciència. En el que floreixin les universitats i treballin a gust els investigadors i investigadores.\nVull un país sà i ben alimentat. Que cuidi l’alimentació dels nostres fills i filles.\nVull un país per a nens i avis. Amb casals, llars d’infants i ludoteques. Un país on ningú no tingui por d’envellir en solitud.\nVull un país per caminar i descobrir. Amb ciutats a la mida de les persones i turistes que ens visitin i ho facin des del respecte i el civisme. Un país que cuidi la terra i el territori, la qualitat de l’aigua i de l’aire.\nVull un país digital. Capdavanter en economia digital, cooperativa i col·laborativa. Un país capdavanter en innovació i sectors industrials i de serveis avançats.\nVull un país obert i participatiu. De voluntaris i persones compromeses. Un país acollidor capaç d’aprofitar i potenciar totes les energies, tot el talent. Un país d’entitats, associacions i fundacions.\nVull un país en el que a igual feina correspongui igual salari. Un país que persegueixi l’explotació laboral. Un país de treballadors autònoms i emprenedors que generin i redistribueixin riquesa.\nVull un país ben connectat. Amb ports, aeroports, trens i carreteres de primera. Un país en el que el dret a la mobilitat sigui real, i la sostenibilitat i la transició ecològica siguin objectius permanents.\nVull un país segur. Per a les dones, els infants, pels més grans, per a les persones amb discapacitat, per a tothom. Sense violència masclista ni homòfoba.\nVull un govern que estigui a l’alçada de la gent.\nUn país del que ens sentim orgullosos.\nUn país que ofereixi un futur segur per a tothom, lluny de pors, incerteses i radicalismes.\nAvui el PSC s’ofereix novament al conjunt de la societat catalana.\nA tots aquells i aquelles que, pensin com pensin, creuen que hem de canviar de rumb.\nAls que saben que el conflicte no porta enlloc.\nAls que volen diàleg, negociació i pacte.\nAls que creuen que estem en condicions de tenir un país millor, el país que ens mereixem.\nA tots ells i a totes elles ens adrecem.\nI jo us dic avui que no els fallarem si ens fan confiança!\nPosted on diumenge 15 Desembre 2019, in Intervencions públiques. Bookmark the permalink.\tDeixa un comentari.


Els Mossos detenen 14 persones per furts que acumulaven 154 antecedents\nEls Mossos detenen 14 persones per furts que acumulaven 154 antecedents / Mossos d'Esquadra\nLa policia identifica 139 persones en una setmana que acumulaven 1.200 antecedents\nEls Mossos d’Esquadra han detingut 14 persones per cometre furts de forma reiterada en una setmana. De fet, els arrestats acumulaven un total de 154 antecedents policials, segons ha informat el cos. Les operacions policials es van dur a terme al llarg de la setmana passada i es van detectar conductes delictives a l’interior d’autobusos. A més, es va denunciar 14 persones més, set d’elles per furt lleu i set més per apropiació indeguda lleu, amb 163 antecedents. Així mateix, es van realitzar 139 identificacions de delinqüents habituals a la capital catalana, que entre tots sumaven prop de 1.200 antecedents policials.\nPer primer cop, els Mossos d’Esquadra han unificat serveis centrals i territorials per fer equips conjunts de treball entre els efectius de l’Àrea de Transport Metropolità (ASTMET), especialitzats en el patrullatge preventiu al transport urbà de Barcelona, i el Grup Regional de Delinqüència Urbana i els Grups de Delinqüència Urbana (Fures) dels diferents districtes de Barcelona. “En l’operatiu també hi han participat agents del Grup Regional de Motos (Guilles)”, han concretat.\n“Es tracta d’abordar de forma globalitzada la tasca preventiva de l’activitat multidelinqüencial a la ciutat i guanyar efectivitat en la tasca policial, ja que se sumen recursos i coneixement dels especialistes en multireincidència al carrer i els especialistes que patrullen al transport públic”, ha explicat la policia. “En els seus tres primers dies de funcionament, entre el 8 i el 10 de febrer, es van desplegar en horari de matí i tarda efectius de paisà a la via pública i a metro i autobús urbà en un dispositiu coordinat per tal d’impactar directament sobre la delinqüència”, han detallat.\nEl dispositiu s’anirà repetint en funció de les necessitats, ha informat la policia, que ha detallat que “s’adequarà a la realitat delinqüencial de cada zona d’acord amb els mapes de calor que setmanalment es generen en el marc del Pla Tremall per tal de canalitzar els recursos policials als llocs on es detecta més presència de carteristes”.\ndetenció Furts Mossos d'Esquadra


Freixanet Wellness instal·la l'spa exclusiu del Royal Hideaway Corales Suites.\nTenerife mai falla ni decepciona, ans el contrari. Un enclavament natural incomparable dividit en quatre parcs naturals, vinyes, volvans i amb sol assegurat en qualsevol època de l'any el converteixen en un indret perfecte per a gaudir d'unes vacances inoblidables.\nEn aquest marc, a la zona de La Caleta, s'ubica el Royal Hideaway Corales Suites *****GL, nou Millor Hotel d'Europa 2018 segons els European Hospitality Awards. Un resort exclusiu i innovador, sota la marca de Barceló Hotel Group, en el que cada detall és una prioritat.\nFreixanet Wellness ha desenvolupat un spa complet que s'articula en tres àrees: "Heat Experience", zona d'aigües i zona de tractaments.\nLa zona seca o "Heat Experience" es composa, en primer lloc, d'una sauna professional majestuosa totalment adaptada a l'espai disponible. La sauna compta amb un elegant revestiment interior en panells rectangulars de fusta d'hemlock, il·luminació perimetral ALBAZZA que projecta una llum indirecta des dels respatllers i calefactor sota-bancs SUBLIMA, que optimitza l'espai i maximitza la seguretat de l'usuari. En segon lloc, hi trobem un bany de vapor WELLPRO® –sistema constructiu que presenta un comportament tèrmic excel·lent que, alhora, comporta un estalvi energètic important– amb un generador de vapor de gamma alta que garanteix el millor rendiment. Finalment, completen aquest capítol una àrea de tumbones calefactades WELLPRO® de disseny exclusiu en línies rectes i un excel·lent temple de dutxes protagonitzat per una font de gel central, que convida l'usuari a experimentar beneficiosos contrastos de temperatura.\nQuant a la zona d'aigües, les imatges parlen per elles mateixes. La piscina lúdica principal és la protagonista de l'spa i presenta una gran varietat d'elements dinàmics: colls de cigne, banc tubular en acer inoxidable, jets de massatge a diferents altures, cascades d'aigua, etc. Una piscina secundada a la perfecció per una pileta d'aigua freda que també potencia els contrastos. I tot això equipat amb solucions de filtració, il·luminació, control y dosificació de les màximes garanties.\nFinalment, a l'àrea de tractaments, Freixanet Wellness ha instal·lat una banyera d'hidroteràpia WELLPRO®, dissenyada totalment a mida i adaptada a les formes de l'espai disponible. Els seus bancs de jets de massatge arrodoneixen una experiència wellness única.\nPer resumir-ho, el Royal Hideaway Corales Suites s'erigeix com un dels spas més atractius i avançats de Canàries, així com una nova mostra de la presència de Freixanet Wellness en aquestes illes.


Març de 2012 – Apunts de Tecnologia\nUna imatge val més que mil paraules. En aquest post, més que paraules, el que posaré serà unes imatges, infografies, que aporten molt més que mil paraules cadascuna d’elles.\nLes imatges les he trobades navegant per Internet, o m’han arribat per xarxes socials o por correu. No en soc el propietari ni l’autor.\nLa primera: Una comparativa entre PHP, Python i Ruby.\nLa segona: Com s’ha programat el “Hello World!” al llarg dels temps. Des de Fortran (1954) fins a Node.js (2009).\nNode.js és un llenguatge per a crear aplicacions i servidors web.\nLa tercera: similar a l’anterior. La cronologia dels llenguatges de programació des de Fortran fins a Ruby.\nI l’última: Què passa en un minut d’Internet?\nstsoftlliure\timatges\tDeixa un comentari 31 Març 2012 1 Abril 2012 1 Minute\nEntre els comentaris que els lectors del bloc “L’Home Dibuixat” de Xavier Caballé han deixat al post sobre com evitar la redirecció al domini “.es” dels blocs de Blogger he llegit alguns alertant del fet que l’actualització de la plantilla pot provocar que la pàgina no es vegi correctament des de fora de l’estat espanyol.\nPer sort, sempre hem tingut la versió alternativa del blog a WordPress. He aprofitat per actualitzar-lo amb els posts de Blogger i, fins a nova ordre, continuaré publicant els posts aquí.\nÉs un bon moment per a profunditzar en l’ús del WordPress. Una de els eines més prestigioses al món blocaire i que podem instal·lar localment en la seva versió opensource, i en català, des de http://ca.wordpress.org/.\nstsoftlliure\tGeneral\tDeixa un comentari 18 Març 2012 18 Març 2012 1 Minute\nAquest matí m’he trobat que Google ja havia aplicat la redirecció automàtica dels blogs a Blogger.com a blogger.com.es.\n“.com” és el domini internacional per excel·lència. Posats a triar un domini local, en el cas del bloc d'”Apunts de tecnologia” que des del principi ha fet servir el català i que és militant en l’ús de la nostra llengua, no hi ha cap dubte que el més escaient seria el domini “.cat”.\nDoncs bé, aquest canvi de Google ha provocat la reacció immediata de la comunitat blocaire catalana que ja han publicat diferents mètodes per a evitar aquesta redirecció. Des de l’opció més radical, que seria migrar a WordPress, fins a d’altres que mantenen el bloc a Blogspot.\n“Apunts de Tecnologia” ha aplicat aquest, que amaga el “.es”, publicat per Xavier Caballé al seu bloc “L’Home Dibuixat”.\nEnganxat directament des del bloc “L’Home Dibuixat”:\nAneu a l’edició de la plantilla del bloc:\ni escolliu l’opció “Modifica l’HTML”. Es mostrarà un avís:\nFeu clic a “Continua” i a l’editor HTML afegiu el codi que s’indica més avall:\nPHP és un dels llenguatges més populars per a desenvolupar aplicacions i llocs web. La creació de llocs web acostuma a enfocar-se com la tria d’un gestor de continguts que ens proporcioni un sistema amistós per a fer pàgines i organitzar-les, i sense haver de preocupar-nos de detalls de baix nivell. En molts casos, ens permeten desenvolupar el lloc sense ni haver de conèixer PHP. Parlo, per exemple de Drupal i derivats, com OpenAtrium, o Joomla!… N’hi han molts.\nEls Gestors de Contingut són extraordinàriament útils justament per al que estan fets: crear, mantenir, organitzar continguts, documents, imatges; organitzar-ne l’accés dels usuaris; llistes de correu; fòrums… tot allò per al que existeixi un mòdul disponible o que es pugui connectar al CMS i que no calgui modificar més enllà de les possibilitats de parametrització que ofereixi.\nEl problema ve quan els requeriments de l’aplicació web ja no són els relacionats amb la gestió de continguts. En aquest moment, el CMS ja no és útil, o només ho és marginalment. Aleshores cal atacar el desenvolupament de l’aplicació web d’una altre forma. Per descomptat que es pot encarar la construcció d’un lloc web creant des de zero, “from scratch”, totes les pàgines del lloc.\nPerò en aquest cas segur que ens trobaríem que hem de reinventar la roda contínuament. Un enfoc més pràctic seria utilitzar un framework que ens proporcionés unes llibreries, una arquitectura, una estructura i unes capes i patrons ben definits per a desenvolupar el lloc. Encara serem nosaltres els responsables d’escriure les pàgines amb PHP i desenvolupar-ne els requeriments funcionals. Però ja no caldrà que reinventem la roda.\nEstic parlant de frameworks com poden ser Spring, Ruby on Rails, ASP MVC… Tots ells es basen en el patró d’arquitectura MVC (Model View Controller).\nSymfony és un dels framework MVC més populars per al llenguatge PHP.\nPer a conèixer-lo millor podem revisar aquesta col·lecció de vídeos i tutorials que es van realitzar durant les jornades deSymfony 2011 a la Universitat Jaume I de Castelló, els passats 1,2 i 3 de juliol de 2011. Es tracta d’una recopilació excepcional que ens pot ajudar molt en la tasca d’iniciar-nos en l’ús de Symfony.\nLa DeSymphony és la major conferència sobre Symfony en castellà i la segona del món, en valor absolut, després de la Symfony Live que és la conferència oficial de Symfony.\nPer a enguany també està prevista la celebració de jornades: la deSymfony 2012 els dies 15 i 16 de juny, a Castelló.\nTots els enllaços estan presos de la pàgina http://www.symfony.es/2011/07/06/desymfony-2011-todos-los-videos-y-presentaciones/. Els reprodueixo a continuació:\nEls enllaços porten a les pàgines respectives de symfony.es, a les que està encastat el vídeo corresponent. Els vídeos estan allotjats a vimeo.\nVet aquí els enllaços:\nPrimer dia (1 de juliol de 2011):\nSegon dia (2 de juliol de 2011):\nTercer dia (3 de juliol de 2011):\nstsoftlliure\tesdeveniments, PHP, programari lliure, tecnologies\tDeixa un comentari 5 Març 2012 3 Minutes


Andorra no aguanta (0-4) - El Periòdic d'Andorra\nAndorra no aguanta (0-4)\nLa campiona del món s’imposa a l’Estadi Nacional i no dona opcions amb tres gols a la primera part\nPublicat el Dimecres, 12 de juny de 2019 | 00:00 h\nMbappé pica l’esfèrica per inaugurar el marcador a l’Estadi Nacional, ahir. | Maricel Blanch\nL’Estadi Nacional va viure ahir el partit més important de la seva història, ja que va rebre a la campiona del món, França. Un conjunt que, com estava previst, no va fallar i el fet de jugar amb una gespa sintètica, no els va afectar perquè des del principi van portar el ritme del joc i no van donar opcions als del Principat.\nD’aquesta manera, els francesos van sortir al camp amb moltes novetats a l’11 inicial en comparació amb el duel que van perdre contra Turquia per 2 a 0. El seleccionador francès Didier Deschamps va apostar per set jugadors diferents, tal com ja havia advertit en la roda de premsa prèvia al matx. No volien generar ni un dubte. Per la seva banda, el combinat andorrà no va presentar quasi canvis i va apostar per mantenir la imatge mostrada contra Moldàvia.\nFrança es va mostrar clarament superior al Nacional des del principi, amb un gol de Mbappé al minut 10\nEn aquest sentit, al minut 3 de partit Antoine Griezmann ja avisava des de fora de l’àrea, amb un tir ajustat al pal dret, que obligava a intervenir a José Antonio Gomes. En els primers cinc minuts, els gals ja havien avisat amb dues ocasions. Però Andorra es mostrava motivada, fent una bona defensa, tapant els forats, intentant aguantar els cops d’un rival molt superior que la tocava amb facilitat, proposant per les bandes.\nPerò no van poder aguantar més de 10 minuts. En una pilota perduda per part dels tricolor, Kylian Mbappé va sortir a la contra i no va perdonar. Gomes va ser incapaç d’aturar al gal, que es va quedar sol i va anotar sense problema. Després, els andorrans van seguir concentrats, conscients que aturar a un rival d’aquesta mena és pràcticament impossible. Fins i tot, els tricolor van mostrar signes d’apropar-se a la porteria protegida per Hugo Lloris, pressionant. Però va ser momentani.\nEn aquesta línia, els francesos van seguir portant clarament el domini del partit, sobretot gràcies al paper de Griezmann i Mbappé, que generaven molt de perill en tot moment. Amb el pas dels minuts, Andorra creia i era un Jordi Aláez molt combatiu que, al 22, es permetia fer-li una sotana a Griezmann, que l’afició aplaudia.\nEl conjunt gal va arribar amb ganes de golejar després de la desfeta contra Turquia per 2 a 0\nPerò França és França i al minut 29, va ser Wissam Ben Yedder, que, de bones va enviar la pilota al fons de la xarxa després que Andorra la refusés malament. Després, els gals ven seguir posant contra les cordes als del Principat i abans del descans Florian Thauvin va marcar de voleia després d’una centrada de Mbappé. Un autèntic golàs.\nA la represa, França mantenia el fort nivell i tornava a avisar, seguia tenint clares oportunitats, amb un joc ben definit i molta velocitat, de manera que els del Principat es veien totalment superats, encara que s’estaven deixant la pell per defensar la porteria local. A més, era Gomes qui una vegada i una altra intervenia.\nAixí, els gals van seguir el mateix tarannà i al 55, Mbappé va fer de les seves i va enviar la pilota cap a Thauvin, que quasi anota després de quedar-se sol. Però la va xutar desviada al lateral del pal dret.\nCentrada rere centrada, els blaus seguien generant molt de perill fins que al 59, després d’un córner, va ser Kurt Zouma que va fer el quart després que Gomes no fos capaç d’agafar la pilota. Una errada del tricolor.\nDesprés, França va baixar el fort ritme i amb els deures fets i l’enfrontament més que sentenciat no va voler arriscar més. Amb tot, encara van seguir tenint opcions, especialment cap al final, quan volien anar a buscar la maneta.\nAl final del partit, el resultat va ser de 0 a 4. Com era d’esperar, França va ser absolutament la dominant del partit i va complir amb el pronòstic que s’esperava. És la campiona del món i aturar als seus jugadors no és gens fàcil.\nL’estadi va viure ahir un quasi ple de públic que tot i el fred i la pluja, va respondre, i de quina manera. L’afició francesa va animar durant tot el partit, de manera que es van fer sentir per tot. Així, tot i que van ser pocs a causa de la capacitat de l’estadi, 1.300, van estar entonant càntics i tocant els tambors tota l’estona per fer entrar en calor als seus, ja que el fred era absolutament escandalós per ser el mes de juny. Tot i això, alguns animaven sense samarreta.\nJuli Sánchez, ovacionat\nJuli Sánchez va tenir un comiat molt emotiu. Va sortir quan faltaven 10 minuts i va posar a tot el Nacional dempeus, per acomiadar-lo. Ilde Lima li va fer entrega del braçalet de capità. Un mite diu adeu.\n«Hem sabut patir al camp»\nKoldo Álvarez de Eulate va explicar ahir que «hem intentat fer tot el possible, tot el que ha estat a les nostres mans, però no ha estat suficient». «Si el resultat hagués estat ajustat al final, no pensaríem en el tema físic o mental, però quan no tens la possessió, es fa molt dur, però en treball no es pot exigir gaire cosa més», sentenciava. A més, va remarcar que «em quedo amb el que hem sabut patir avui al camp». «És molt dur sentir-te inferior i no parar de treballar i de córrer, aquest fet els ha fet més grans», sentenciava. Pel que fa a Juli Sánchez va destacar que «és un exemple defensant la samarreta».\n«Podríem haver marcat més»\nEl seleccionador francès, Didier Deschamps, va explicar que «era un partit diferent» i que «ens hem hagut d’adaptar». «Hem jugat seriosament, hem dominat des del començament fins al final, són tres punts importants», manifestava i recordava que «hauríem pogut marcar més gols però el resultat és que compta».\nA més, va recordar que Andorra «és un adversari que s’havia construït en defensa i han defensat encara més». «Els hem fet córrer de dreta a esquerra, hem fet bons moviments perquè tenen blocs molt ferms. I la gespa era un desavantatge», sentenciava.


El COAC serà present al Saló Biz Barcelona\nInici > El COAC serà present al Saló Biz Barcelona\n12 de juny de 10 a 12.30h: saló de Networking Professional: adreçat exclusivament a professionals col·legiats i empreses amb l'objectiu de generar col·laboracions de negoci. Els col·legiats tindreu l'oportunitat d'entrevistar-vos in situ (amb hora programada) amb empreses del vostre i d'altres sectors i donar-vos a conèixer com a professionals col·legiats. Cal registrar-se i es generarà una agenda personal de 6 reunions per a cada participant segons els interessos de cadascú. Per a més informació i inscripcions, clica aquí .\nSi vols aconseguir una acreditació gratuïta de visitant, envia un correu a rrcc@coac.cat .\nCopyright@ Col·legi d'Arquitectes de Catalunya : https://www.arquitectes.cat/ca/formacio/coac-al-biz-barcelona


Territori xifra els danys del temporal en més de 20 ME\nActualitat Al Carrer Territori xifra els danys del temporal en més de 20 ME\nColau, que quantifica les pèrdues del litoral barceloní en 12 milions, demanarà la declaració de zona catastròfica\nAl Carrer 24/01/2020 12:07\nEl conseller de Territori i Sostenibilitat, Damià Calvet, ha quantificat en més de 20 milions d'euros el pressupost que caldrà per reparar els danys causats pel temporal Glòria als ports catalans -excepte els de Barcelona i Tarragona, el litoral i les carreteres.\nEn declaracions a Catalunya Ràdio, Calvet ha indicat que s'hauran de destinar 6 milions als ports i uns 15 milions a les platges i els passeigs marítims. Pel que fa al sistema ferroviari, el conseller ha dit que s'hauran de destinar 5 milions als ponts esfondrats de la línia que connecta Blanes i Malgrat.\nCalvet ha destacat entre les zones afectades el Delta de l'Ebre, on ha avançat que caldran "moltes actuacions", i que s'hauran de destinar entre 5 i 6 milions al canal perimetral, així com entre 1,5 i 2 milions per crear un sistema de bombes i 1 milió addicional per reparar l'existent.\nProtecció Civil, per la seva part, ha rebaixat la fase d'emergència a alerta del Pla Inuncat per la millora dels cabals, que han començat a baixar, per bé que recomana prudència per la possibilitat d'allaus, esllavissades i caigudes d'arbres en entorns naturals.\nA Barcelona, l'alcaldessa Ada Colau ha xifrat en un mínim de 12 milions d'euros els danys i ha anunciat que demanarà que tot el litoral sigui declarat zona catastròfica. Segons el govern municipal barceloní, el temporal ha esborrat el 30% de les platges de la capital catalana i ha causat danys xifrats en 4,8 milions d'euros al litoral.\nEl Gloria ja suma quatre víctimes\nL'aigua del Ter inunda Girona pel temporal Gloria\nActivat el nivell d'emergència per les tempestes de Glòria\nSánchez anuncia ajudes urgents pels damnificats pel temporal Gloria\nAda Colau Damià Calvet


El diari de Tavernes: El PP de Tavernes sol·licita per segona vegada que es lleven els pals del solar dels carrers Divina Aurora, San José i Papa Juan XXIII\nEl PP de Tavernes sol·licita per segona vegada que es lleven els pals del solar dels carrers Divina Aurora, San José i Papa Juan XXIII\nEl Partit Popular de Tavernes sol·licita al Govern de Compromís que concrete quan llevaran els pals d'un solar pertanyent a una entitat financera situat en els carrers Divina Aurora, San José i Papa Juan XXIII. “Fa un any sol·licitem al govern de Compromís que llevara eixos pals perquè generen molts problemes d'accessibilitat als transeünts. Però tot segueix igual. Per eixe motiu, volem saber quan tenen previst actuar i deixar els carrers sense eixos pals dels quals penja un perillós cablejat”, explica la portaveu del PP de Tavernes, Eva Palomares.\nIamtge dels pals i el solar.\nEl PP ve insistint que se solucione un problema que porten patint els veïns des de fa alguns anys però Compromís no vol, o no sap solucionar-ho. Primer amb l'excusa que no trobaven al propietari, quan allí hi ha un gran cartell amb un número de telèfon. Després deien que anaven a imposar-li multes cohercitivas… Però la realitat és que no han posat cap en un any. La trista realitat és que passen els dies, els mesos, els anys i els pals i els cables de l'estesa segueixen allí amb les molèsties i el perill que açò suposa.\nLa portaveu del PP insisteix que el Govern es comprometa amb els veïns “per a solucionar un problema que està generant una entitat financera, que s'està perllongant massa en el temps i repercuteix negativament en la qualitat de vida dels veïns de la zona”.\nEtiquetes de comentaris: accessibilitat, Ajuntament de Tavernes de la Valldigna, Compromis al govern, Eva Palomares, inaccessibilitat, pals, PP de Tavernes, solar entitat financera\nAnònim 16 de desembre de 2016, a les 17:56\nEs milior que ho demane qualsevol que el PP, simplement per que ho demana el pp, el govern no fa ni cas i no s adona que li agrade o no el PP ha sigut votat per gent del poble i darrere porta a molta gent i que simplement per respecte a ixes persones i al poble en general hauria no d escoltar i llevar ja d una vegada els postes que están molesrant.


Marousi Rooms Santorini Grècia - Ofertes d'hotels amb els MILLORS DESCOMPTES EN LÍNIA\nPerissa, Perissa, Santorini, Grècia, 84700\nMés informació sobre Marousi Rooms\nSituat en el cor de Perissa, Marousi Rooms és un lloc ideal des d'on descobrir Santorini. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Marousi Rooms asseguren una estada plaentera als seus clients. Wi-Fi gratuït en totes les habitacions, magatzem d'equipatge, aparcament de cotxes, habitació familiar, lloguer de cotxes són només algunes de les comoditats que fan que Marousi Rooms sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com jardí. Amb una localització ideal i amb comoditats imbatibles, Marousi Rooms no troba competidors en cap categoria.\nNúmero d'Identificació Fiscal local / Llicència de lloguer: 1167K113K0835600\nCal que informeu Marousi Rooms de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Número de llicència: 1167K113K0835600\nComentaris de Booking.com (414)Comentaris d'Agoda (6)


2 medalles i 20 rècords del club al campionat de Catalunya veterà en pista coberta\nAquest diumenge a Sabadell, amb motiu del campionat de Catalunya de veterans en pista coberta, s' ha produït un fet aparentment contradictori: el G.A. Lluïsos Mataró ha aportat una participació històrica per la quantitat d' atletes. Fins a un total de 10, amb 12 actuacions. En canvi, el balanç de medalles ha estat el més fluix dels darrers anys: només 1 argent i 1 bronze. I tot i això, les actuacions dels nostres van ser molt satisfactòries. Això s' explica bàsicament per 3 motius:\n1) Amb la seva actuació en Martyn Baker s' hauria fet amb 2 medalles més, però la seva condició d' extranger li ho va impedir.\n2) En Joaquín Joyas va estar absent per malaltia. En 400 buscava el rècord de Catalunya i en 800 guanyar i prou. Els 2 ors haurien estat seus sense dubte.\n3) El nivell de les proves creix any rere any. Sobretot en les proves llises masculines. En tanques, salts, pes i en les proves femenines la participació i el nivell encara no arriben a un nivell tan alt. I 9 de les nostres 12 actuacions foren en proves llises.\nLa medalla de més valor fou per a en Román Adalid (a la 1ª foto), sots-campió en pentatló M45. L' especialitat d' en Román és el fons i aquí ens va sorprendre participant en combinades. No sabem si ho va fer fugint dels duríssims 1500 i 3000 valorant les seves opcions a medalla, però si va ser així va encertar de ple.\nEn Román va sumar un total de 2.273 punts en les 5 proves de la combinada, repartits de la següent manera: 310 en 60 tanques (12"51), 326 en llargada (4'07), 390 en pes (6'99), 511 en pes (1'39) i 836 en 1000 (2'58"67). En aquesta darrera prova va guanyar a tots els veterans, alguns 15 anys més joves, treient-li 13 segons de diferència al 2on.\nI va batre una pila de rècords del club, tot i que la majoria són nous perquè encara ningú els havia disputat al llarg de la història: ni més ni menys que 14 (pentatló M45, M40 i M35, 60 tanques M45, M40 i M35, llargada M45 i M40, pes M45, M40 i M35 i 1000 M45, M40 i M35). Vaja, que només li va faltar el de llargada M35 i els 3 d' alçada per fer el ple.\nEl seu argent va ser clar, donat que el campió li va treure 480 punts i ell 436 al 3er.\nL' altra medalla l' aconseguí un atleta que es posava per primera vegada la samarreta dels Lluïsos i tornava a la competició després de molts anys. En Fran Chuan havia estat un bon corredor de tanques altes als 80. Ara, probablement empès pel seu fill Gabriel, també atleta del club, hi ha tornat als 51 anys.\nI prou bé, donat que es va fer amb la medalla de bronze en 60 tanques (situades a 0'914 a la categoria M50) amb 11"63, rècord del club.\nGran notícia la participació tan d' en Fran com d' en Román en 60 tanques, prova maleïda per a nosaltres els darrers anys en els que constantment només fem que zeros a les lligues. D' entrada, ja tenim coberta la plaça si finalment participem al campionat de Catalunya veterà a l' aire lliure. I si s' atreveixen amb les tanques una mica més altes seran de gran ajuda a la lliga absoluta.\nSobèrbia actuació d' en Martyn Baker (a la 2ª foto) tan en 200 com en 400 M45. En ambdues proves, tal i com hem dit abans, hauria pujat al podi si no fos perqué té la nacionalitat britànica: 2on en 400 i 3er en 200. I la seva millora és espectacular. En 400 havia corregut enguany 3 vegades, amb aquestes marques per ordre cronològic: 59"79, 59"31 i 58"75. Doncs ahir es va despatxar uns boníssims 58"19 que serien un molt bon rècord del club si no fos perquè es topa amb els 57"48 d' en Joaquín Joyas al 2009.\nEn 200 sí que va obtenir un rècord social. Amb 26"19 rebaixa espectacularment els 27"78 que tenia des de l' any passat. Ull amb en Martyn perquè treurà molts punts per coeficient a les competicions on s' apliqui.\nFora de les medalles, encara força actuacions per treure's el barret.\nL' Albert López es va quedar amb el sabor agredolç de la 4ª plaça en 3000 M40, però el seu resultat li ha de deixar bon regust per diversos motius: primerament, perquè dolors a un genoll no el permeten entrenar amb normalitat; després pel gran nivell de la cursa, potser la millor del campionat. Només cal veure que el 7è va córrer en 9'15" i alguns dels noms il.lustres: Benito Ojeda (1er amb 8'56"66), Enric Vila (2on amb 8'59"08), Albert Pascual (3er amb 9'06"50) o David Marsol (7è amb 9'15"76). I, a més, va haver-hi molts doblats en una cursa massa multitudinària, fet que va provocar que les darreres voltes fossin una mica caòtiques.\nL' Albert, amb 9'11"20, va superar en quasi 3 segons el rècord del club M40 que ostentava ell mateix des de l' any passat.\nA la mateixa cursa, Manuel Vázquez 12è M40 amb 9'53"27, Francisco Javier Avilés 15è M40 amb 10'24"04 i David Culebras 13è M35 amb 10'59"22.\nTambé 4ª fou l´ única fèmina a Sabadell, la Mª Helena Gaeta, però en un 800 F35 d' un nivell i una participació molt menors. Pot estar contenta dels seus 2'40"71 corrent molt sola i amb un dolor molt intens a l' espolón.\nEn Jordi Mirmi (a la darrera foto) també va millorar rècords, en aquest cas els de 200 M40 i M35 corrent en 25"67, 23 centèssimes menys del que tenia ell mateix des de l' any passat per fer-se amb el 7è lloc.\nEl propi Jordi repetí la 7ª plaça en 60 amb 8"00, registre amb el que igualava els seus rècords socials M40 i M35.\nI encara un darrer rècord per a Josep Mª Mármol en M50, llençant el pes de 6 kg. a 7'43 per finalitzar 5è.\nTrobareu els resultats sencers de les proves individuals clickant aquí i els de les combinades aquí.


Set dades de l’educació catalana que potser no coneixies: entre les retallades, els profes precaris i la immigració\nLa despesa en educació a Catalunya està molt per sota de la mitjana de la Unió Europea. La mala salut de ferro del sistema educatiu, entre retallades, barracons i professors indignats, és el que fa aguantar el pilar del futur de la societat catalana. Us presentem una radiografia global de l'educació a Catalunya elaborada per CRÍTIC a través de les dades oficials recollides per la Generalitat de Catalunya, per l''Anuari' de la Fundació Jaume Bofill i pel Síndic de Greuges.\nEl descens d'alumnes va provocar una reducció de línies de l'escola pública en benefici de la concertada durant els governs d'Artur Mas: mentre que la pública ha patit una retallada del 6,75% d'aules, a la concertada la reducció ha estat del 2,24%. Els tripartits també van mantenir la correlació entre els dos sistemes dins la xarxa educativa, tot i que amb un saldo més favorable a la pública. A més a més, des del 2010 el pressupost destinat als centres públics s'ha reduït en prop de 900 milions, el 19,44%, mentre que l'aportació als concertats ha patit una tisorada molt menor, de només 50 milions, el 4,58%. Els sindicats posen com a exemple les polítiques que es porten a terme a les Illes i al País Valencià per afirmar que, si hi ha voluntat, es poden retallar els concerts en benefici de l'escola pública.


Treball de recerca (1) by Caterina Ferreres... 626 views\n1. TREBALL CRÈDIT DE SÍNTESI IES Castelló d’Empúries 1er ESO\n2. REQUISITS

Treball en grup: 2 persones

Tema: Lliure, però relacionat amb alguna de les matèries o continguts que estigueu cursant a primer d'ESO .

Elaboració: 2 hores setmanals a l’aula d’informàtica

Data de lliurament: 21 de maig del 2012

TREBALL ESCRIT:

Entregar el treball en suport paper. Impressió a càrrec dels alumnes.

PRESENTACIÓ ORAL:

Entregar la presentació en suport informàtic. Enviar el fitxer de

la presentació a [email_address]

\n3. EN QUÈ CONSISTEIX EL TREBALL? 1ª 2ª TREBALL DE SÍNTESI Ha de constar de 2 parts …

TREBALL ESCRIT

Microsoft Word

Oppen Office Writer

PRESENTACIÓ ORAL

Microsoft Power Point

Oppen Office Impress

\n4. TREBALL ESCRIT

PLANIFICAR EL TREBALL

Elegir el tema

Elegir el títol provisional

Objectius

RECERCA INFORMACIÓ

Internet

Biblioteques

ORGANITZAR LA INFORMACIÓ COMENÇAR A REDACTAR TREBALL Passos a seguir abans de començar a redactar…\n5. TREBALL ESCRIT 1. Portada 2. Índex 3. Introducció 4. Cos del treball 6. Bibliografia 7. Annexos 5. Conclusions Parts del treball\n6. TREBALL ESCRIT

Utilitzar fulls blancs A4 vertical, per una cara.

Presentar el text justificat (alineat als marges dret i esquerre)

Marges : Esquerre – 3cm, Dret – 2,5cm , - Superior – 3 cm , Inferior – 3 cm

Utilitzar una mateixa família de lletres ( Arial o Times ).

Grandària del text principal: 12 punts .

Línia en blanc entre paràgrafs .

Interlineat d’un espai i mig .

No deixar mai una sola línia d’un paràgraf sola al final o començament d’una

pàgina.

Numerar les pàgines (és preferible posar la numeració centrada).

La numeració compta des de la pàgina del títol però comença a

veure’s a la pàgina de l’índex.

Ús coherent de les grandàries dels títols, capítols i apartats.

Cada capítol del treball ha de començar en una pàgina nova,

Etc…

Format del treball Pots consultar la guia que hi ha a l’aula mentre facis el treball\n7. PRESENTACIÓ ORAL

Durada: 10 minuts

Com ha de ser?

Qui ha de fer la presentació oral?

Cada alumne/a ha de presentar una part del treball

Contingut:

Ha de ser un resum del treball escrit

La informació s’ha de presentar ordenada.

Ha d’incloure el màxim de recursos apresos

durant el curs.

Les diapositives han de ser clares, amb poca

lletra, i entenedores

\n8. AVALUACIÓ NOTA: Per aprovar l’assignatura a final de curs és IMPRESCINDIBLE presentar el treball escrit i presentar-lo davant la classe. La nota del 3r trimestre estarà basada en el treball de síntesi en la següent proporció: TREBALL DE SÍNTESI TREBALL ESCRIT 60%

PRESENTACIÓ ORAL

20% -Presentació

20% -Exposició oral

\nCartell 11 12


Inici La història a casa Què va fer Rafael Casanova després del 1714?\nL''Onze de Setembre', d'Antoni Estruch, immortalitza el moment de la caiguda de Rafael Casanova al setge de Barcelona durant la guerra de Successió\nSegons consta al llibre d’entrades de l’Hospital de la Santa Creu, l’últim conseller en cap de Barcelona va ingressar-hi l’11 de setembre del 1714 i va estar-s’hi fins al 18 de setembre, quan s’hi inscrigué la defunció. Aquest ardit del personal de l’Hospital li va salvar la vida i la llibertat. Els seus béns, però, van ser confiscats per les autoritats borbòniques. Casanova es mantingué en la clandestinitat fins al 1719, moment en què, davant l’inici de la guerra de la Quàdruple Aliança, la Reial Audiència va generalitzar els indults. Aleshores va poder exercir de nou com a advocat, tot i que va haver d’esperar a l’amnistia decretada a la pau de Viena (1725) per recuperar els seus béns.\nEl 1728, Casanova va enviar una carta a un amic seu exiliat a Viena. En el text, escrit a instàncies de l’amic, Casanova defensa la seva gestió com a conseller en cap del setge, que havia estat grollerament difamada per un pamflet publicat a Milà el 1716. Esmenta testimonis residents aleshores a l’exili i a l’interior i agraeix al seu corresponsal “l’honra d’apadrinar al meu honor i innocència (a Viena); que, gràcies a Déu, a Barcelona no em cal, ja que a tothom consta la veritat”. Casanova morí a Sant Boi de Llobregat el 2 de maig del 1743. El seu fill, Rafael Casanova i Bosc, defensor de Cardona, gaudí de l’indult pactat a la capitulació de la vila el 1714, va poder mantenir el patrimoni matern i continuà la nissaga d’advocats.\nEl Born Centre de Cultura i Memòria: els punts imprescindibles


Educació exigeix la totalitat del terreny per ampliar l’Escola Portitxol de l’Estartit • Ràdio Capital de l'Empordà\nFins ara, l’Ajuntament apostava per dividir els 216 m2 del terreny municipal i permetre que l’hotel del costat mantingués 100 m2 per tenir-hi el jardí\nEl Departament d’Educació ha demanat a l’Ajuntament de Torroella i l’Estartit que cedeixi la totalitat del terreny per a l’ampliació de l’Escola Portitxol, l’únic centre d’educació infantil i primària de l’Estartit. Fins ara, l’Ajuntament apostava per dividir els 216 m2 del terreny municipal que ha de servir per ampliar l’escola i permetre que l’hotel del costat mantingués 100 m2 per tenir-hi el jardí. A canvi, l’empresa havia de comprar una parcel·la a l’Estartit i cedir-lo a l’Ajuntament per a poder construir un hotel d’entitats locals. Ara, però, s’haurà de cedir tot el terreny, una decisió molt celebrada des dels partits de l’oposició.\nEl president de l’EMD de l’Estartit, Francesc Ferrer, explica que la intenció de l’equip de govern (i el de l’últim mandat) era aconseguir tancar aquest “tracte” amb l’hotel. Tot i això, explica que, en l’última reunió amb Educació a mitjans del passat mes de gener, se’ls va comunicar que l’ampliació de l’escola necessita ocupar tots els metres del terreny.\nUna bona notícia per a l’oposició\nLa notícia es va comunicar aquest dimarts passat a l’oposició. Des de Junts x Cat, la regidora Sandra Bartomeus, explica que estan satisfets perquè feia temps que ho demanaven. Concretament, fa un any van presentar una moció que demanava la cessió del 100% del terreny, però l’equip de govern hi va votar en contra. Bartomeus apunta que, a partir d’ara, els seus esforços es centraran en aconseguir que s’acabi cedint aquest terreny.\nL’Escola Portitxol, als pressupostos de 2022-2023\nPer la seva banda, Ferrer assegura que faran la cessió d’aquest terreny municipal al Departament, i que serà Educació qui definirà el projecte de l’ampliació. Explica que, com a molt aviat, el projecte d’ampliació de l’escola Portitxol es podria incloure en els pressupostos de la Generalitat del 2022-2023.\nArticle anteriorTemps primaveral i de contrastos entre el matí i la tarda\nArticle següentPot fer canviar el món


L'UCI pot crear “perjudicis” a alguns pacients de més de 80 anys, avisen els metges\nSanitaris en un hospital de Madrid (EP)\nEl cap de malalties infeccioses de l’Hospital del Vall d’Hebron respon a la filtració d’un document de Salut sobre el tractament de pacients d’edat avançada\nper Joan Antoni Guerrero Redactor Barcelona. 01 d’abril de 2020 11:37\nEl cap de servei de malalties infeccioses de l’Hospital del Vall d’Hebron, Benito Almirante, ha donat la seva opinió sobre el protocol de Salut per tractar els pacients de més de 80 anys davant del Covid-19, filtrat ahir. El protocol recomana tenir en compte l’estat d’aquests pacients i no derivar-los a l'UCI si es preveu que no se’n puguin sortir i deixar-los per tant amb un sistema de ventilació extra.\nAlmirante ha dit a TV3 que aquesta decisió d’aportar ventilació extra es fa “sistemàticament sempre, no és una determinació” que es prengui ara pel Covid-19. “Sempre que un pacient té una malaltia greu i es valora que vagi a l’UCI també es valora si té possibilitats de sortir de la unitat en vida”, ha explicat.\nAquesta valoració, ha afegit Almirante, té diversos criteris en compte com les malalties de base, “per veure quin és el pronòstic del pacient” i es tracta d’una manera de procedir habitual. “No és que estem fent una avaluació específica ara”, ha subratllat.\nEl protocol filtrat defineix criteris que “són els mateixos que abans que hi hagués el Covid-19”.\nAlmirante ha volgut aclarir la situació posant exemples. “Arriba un moment que el metge ja no té més línies de tractament per molta gent que, per exemple, té una malaltia oncològica, hi ha línies de tractament que li donarien al malalt més perjudicis que beneficis”, ha indicat.\n“Hi ha malalties que, per molt que ho intentem, ja no hi ha més tractament, si no té cap possibilitat de sortir-se’n, portar el pacient a l’UCI només crea perjudicis per la persona i el seu entorn”, ha insistit. Ara bé, ha dit que el criteri de l’edat no és “absolut” ni tampoc “la única variable”. Una persona de més de 80 anys amb possibilitats de sortir-se’n si ingressa a l’UCI rebrà òbviament el tractament.


CDC Alt Penedès fa campanya a favor de votar el 9N | lafura.cat\nCDC Alt Penedès fa campanya a favor de votar el 9N\n26/02/2014 - 17:18\nCDC de l’Alt Penedès va presentar dilluns la seva campanya per la consulta sobiranista que, en una primera fase se centra en el fet de poder votar. El lema de la campanya convergent és “Sí, vull”, posant èmfasi en la necessitat democràtica de poder exercir el vot el 9 de novembre. Un cop es convoqui la consulta, llavors treballaran pel doble sí: sí a l’estat propi i el sí a la independència de Catalunya.\nEl president comarcal de CDC, Xavier Escribà, acompanyat per altres membres de l’executiu comarcal, va explicar que “aquesta primera fase de la campanya durarà fins que es convoqui la consulta, vol generar confiança, optimisme, i aclarir els dubtes que encara avui dia pugui tenir la gent”. Plantegen una campanya en positiu, des d’una òptica amable, en paral·lel a la iniciada l’any passat, “Orgullós dels seus orígens, orgullós de Catalunya”, que ha de servir per eixamplar la base social de tota aquella gent de la comarca que vol la consulta “i que ja és majoritària avui”.\n“Sí, vull votar”, “Sí, vull ser optimista”, “Sí, vull construir un nou país” i “Sí, vull decidir el nostre futur” són alguns dels lemes que es faran servir durant la campanya. CDC de Alt Penedès organitzarà actes als 27 municipis de la comarca, des de carpes i accions al carrer fins a xerrades de petit format, per poder explicar els arguments del sí amb proximitat, conferències de temes sectorials que interessin especialment a la gent, i també actes de gran format amb la participació dels principals dirigents del partit a nivell nacional.


Teràpia de parella; el desenvolupament de l'intel·ligència emocional\nInici Blog i notícies Teràpia de parella; el desenvolupament de l'intel·ligència emocional\nEl maneig emocional en la relació parella\nDavant de determinades situacions adverses, conflictes i discussions, hi ha parelles que saben resoldre el problema de manera satisfactòria i, en canvi, n’hi ha d’altres que per més que ho intenten no ho aconsegueixen, pateixen i no troben la manera d’en sortir-ne. Bona part de la resposta està en l’ús de la seva intel·ligència emocional.\nPerò, que és la intel·ligència emocional? El psicòleg nord-americà, Daniel Goleman, l’any 1995 en el seu llibre «Emotional Intelligence» la defineix com la capacitat que permet ser conscient de les emocions, comprendre-les, gestionar-les en un mateix i en els altres. Les persones amb alta intel·ligència emocional, al ser capaces d’identificar, entendre i gestionar de les seves pròpies emocions, tenen més facilitat per empatizar en les seves relacions interpersonals i de parella, i al mateix temps, adquireixen un major control dels seus impulsos en moments d’ira o ràbia.\nEn els temps en els que vivim, en els que la feina, la cura dels fills, les responsabilitats i tasques del dia a dia ocupen pràcticament la major part del nostre temps, es fa difícil trobar moments per a nosaltres, explorar com ens sentim i veure de quina manera els nostres estats emocionals poden arribar afectar la nostra relació de parella. Trobar moments per a la parella en els que compartir i explicar-se totes aquelles experiències i vivencies que puguin ser d’interès, permetrà fomentar una relació de major confiança i un vincle més harmoniós en la relació. Per aconseguir-ho, tant important serà saber-se expressar com saber-se escoltar. En moltes relacions de parella, el poder de l’escolta es més gran del que ens pensem i no s’utilitza prou. Els efectes d’una escolta activa permeten a la persona que s’expressa purgar totes aquelles tensions i conflictes que li generen malestar, establir el vincle idoni per a la comprensió i l’entesa mútua, i facilitar una adequada predisposició a escoltar-nos quan sigui el moment.\nTot i que en moltes ocasions pot resultar difícil o molest escoltar coses que no ens agraden, serà important establir una atmosfera de consideració i respecte en els que el punt de vista de l’altre no sigui vist com un atac, sinó com una nova manera d’entendre la situació per tal de poder trobar punts d’unió en els que posar-se d’acord.\nSi bé es cert que hi ha casos i problemàtiques de molts tipus, no sempre es fàcil arribar a una bona entesa i, en moltes ocasions, les emocions negatives ens poden arribar a sobrepassar i fer-nos sentir desbordats per una realitat que no podem afrontar. Per mantenir un bon vincle amb la nostra parella resultarà essencial acceptar a l'altre tal com és i evitar qualsevol tipus de desqualificació. Els retrets, les crítiques, la manca de conversació i les dificultats per a mirar-se a la cara quan es parla poden ser alguns dels indicatius que mostren que la relació de la parella no tardarà a estar en crisi. En aquests casos serà fonamental realitzar un treball emocional amb els dos membres de la parella, en els que poder identificar i reconèixer les emocions que entorpeixen la relació, proporcionar recursos d’autorregulació emocional que permetin afrontar les dificultats i promoure l’acceptació i la comprensió de l’altre per tal de que els membres de la parella encaixin en un sistema en el que la seva relació sigui satisfactòria a les circumstàncies en què es troben.\nDes del treball que realitzo a teràpia, és té ben present que cada persona i cada parella és diferent i necessita aprendre unes habilitats o unes altres en funció de les seves característiques i necessitats. Evidentment, no sempre es possible ni es fàcil adequar les emocions apropiades a les circumstàncies. Tal com diu Aristòtil: "Qualsevol persona pot enfadar-se, això és una cosa molt senzilla. Però enfadar-se amb la persona adequada, en el grau exacte, en el moment oportú, amb el propòsit just i de la manera correcta, això, certament, no resulta tant senzill".


LOS OBJETOS AMOROSOS — EACC — Espai d'art contemporani de Castelló\n— LOS OBJETOS AMOROSOS\nDirecció i guió: Adrián Silvestre\nFotografia: Lucca Lardieri\nRepartiment: Laura Rojas Godoy, Nicole Costa, Aurora Silva, Marco Bomba\nEspanya /Itàlia, 2016\nColor 115 min VO\nAdrián Silvestre explora els límits entre la realitat i la ficció, posant en escena actrius i actors professionals junt amb persones reals. Assumeix la pràctica artística de l’anàlisi de l’experiència quotidiana. Els seus films solen anar precedits d’un procés de col·laboració estreta amb comunitats específiques. Els seus processos de treball són participatius, i generen un diàleg, implementen la perspectiva de gènere i fomenten l’apoderament dels participants.\nLuz migra a Itàlia, en busca d’un futur millor. A Colòmbia ha deixat el fill de dos anys, a càrrec de la seua família. Però el seu somni europeu comença a truncar-se en protagonitzar una sèrie d’infortunis. Luz assumeix el nou estatus social i comença des de zero, treballant en el sector de la neteja. Fins que, inesperadament, coneix Fran, una persona que trenca tots els seus esquemes. Luz i Fran decideixen ser ames de les seues pròpies vides, amb el món per davant, i Roma als peus.\nLos objetos amorosos, òpera prima de A. Silvestre que, als 35 anys, sedueix per complet. Un tren que arriba però que para fora de l’enquadrament. El títol incita a pensar immediatament en l’obra del filòsof Eric Fromm, L’art d’estimar. La sorpresa de l’any que será una confirmación segura en el futur.\nDesprés de la projecció tindrà lloc un col·loqui amb Adrián Silvestre, realitzador de la pel·lícula.